Friedrich Ratzel
Friedrich Ratzel (Karlsruhe, Baden, 30. august 1844 - Ammerland, 9. august 1904), njemački geograf, sociolog i etnograf. Predavao je na univerzitetima u Münchenu (1875-1886) i u Lajpcigu (1886-1904). Od njega je potekla ideja o "životnom prostoru" (Lebensraum), koja je bila veoma zloupotrebljavana u nacističkoj Njemačkoj. Racel je studirao zoologiju i 1869. godine je izdao komentare Darwinovog rada. Kasnije se upoznao sa teorijama vezanim za migracije vrsta. Putovanje po Sjevernoj i Centralnoj Americi (1874-1875) kao dopisnik Kelnskih novina (Kolnische Zeitung), što je ostavilo dubok utisak na njega i poslužilo kao osnova za mnoge njegove ideje. Osnovna naučna istraživanja su mu usmjerena na proučavanje migracije i međusobnih veza čovjeka i prirodne sredine. Jedan je od osnivača antropo-geografske škole. Nastojao je da prenese Darvinizam u proučavanje društvenih odnosa. Antropogeografiju je posmatrao kao dio biogeografije. Prirodnu sredinu je smatrao glavnim faktorom razvoja čovječanstva, a državu kao organizam kome treba životni prostor. Te su ideje imale suštinski značaj za formiranje geopolitičke koncepcije saglasno kojoj fizičko-geografski uslovi igraju odlučujuću ulogu u razvoju kulture u društveno-političkim odnosa u ljudskom društvu, odakle je izvučen rasistički stav o neravnopravnosti naroda koji naseljavaju razlicite regije Zemlje. U "Antropogeografiji" (Anthropogeographie) (1882-1891) je razmatrao razmještaj populacije, odnos migracije i okoline, kao i uticaj prirodne okoline na pojedince i društva.